b"\n_START_ARTICLE_\nForat negre primordial\n_START_PARAGRAPH_\nUn forat negre primordial \xc3\xa9s un tipus te\xc3\xb2ric de forat negre que es forma no pel col\xc2\xb7lapse gravitatori d'una estrella sin\xc3\xb3 per l'extrema densitat de la mat\xc3\xa8ria durant els primers temps de l'expansi\xc3\xb3 de l'univers. _NEWLINE_Segons els model del Big Bang, durant els primers moments despr\xc3\xa9s del big bang, la pressi\xc3\xb3 i la temperatura eren extremadament altes. Sota aquestes condicions, una simple fluctuaci\xc3\xb3 de la densitat de la mat\xc3\xa8ria podria resultar en regions amb prou densitat per a crear forats negres. Encara que la majoria d'aquestes regions d'alta densistat es dispersarien r\xc3\xa0pidament per l'expansi\xc3\xb3 de l'univers, un forat negre podria ser estable, i perdurar fins al present. En algunes teories, seria possible la recreaci\xc3\xb3 d'aquestes condicions inicials en acceleradors de part\xc3\xadcules i es podria recrear petites versions de micro forats negres.\n_START_SECTION_\nPossible detecci\xc3\xb3\n_START_PARAGRAPH_\nUna manera de detectar un forat negre primordial \xc3\xa9s per la seva radiaci\xc3\xb3 de Hawking. Stephen Hawking va teoritzar el 1974 que gran quantitat de petits forats negres primordials podrien existir en la regi\xc3\xb3 de l'halo de la Via L\xc3\xa0ctia. Es pensa que tots els forats negres emeten radiaci\xc3\xb3 Hawking en una taxa inversament proporcional a les seves masses. Donat que aquesta emissi\xc3\xb3 redueix encara m\xc3\xa9s la seva massa, forats negres amb baixa massa experimentarien evaporaci\xc3\xb3 d'escapament, creat un esclat massiu de radiaci\xc3\xb3 al final de la fase, equivalent a una explosi\xc3\xb3 nuclear. Un forat negre com\xc3\xba (sobre 3 masses solars) no pot perdre tota la massa en la vida de l'univers (caldrien sobre 10\xe2\x81\xb6\xe2\x81\xb0 anys per fer-ho, incl\xc3\xbas si no hi caigu\xc3\xa9s mat\xc3\xa8ria). Tanmateix, perqu\xc3\xa8 els forats negres primordials no estan formats pel col\xc2\xb7lapse d'una estrella, poden tenir qualsevol mida. Un forat negre amb una massa d'uns 10\xc2\xb9\xc2\xb2 kg podria tenir una vida igual que l'edat de l'univers. Si s'haguessin creat aquests tipus de forats negres en quantitat suficient en el big bang, podr\xc3\xadem observar algun d'aquests forats que estiguessin relativament a prop en la nostra pr\xc3\xb2pia gal\xc3\xa0xia explotant avui. El sat\xc3\xa8l\xc2\xb7lit de la NASA GLAST, llen\xc3\xa7at el 2008, est\xc3\xa0 destinat en part a la recerca d'aquests forats negres primordials evaporant-se. Tanmateix, si la te\xc3\xb2rica radiaci\xc3\xb3 de Hawking realment no existeix, aquests forats negres primordials seria molt dif\xc3\xadcil, sin\xc3\xb3 impossible, de detectar a l'espai degut a la seva mida i a la manca d'una gran influ\xc3\xa8ncia gravitacional. S'ha suggerit que un petit forat negre que travess\xc3\xa9s la Terra produiria un senyal ac\xc3\xbastic detectable. Degut al seu diminut di\xc3\xa0metre, gran massa comparat amb un nucle\xc3\xb3, i relativament alta velocitat [aproximadament 0.5 c], aquest forat negre primordial simplement travessaria virtualment sense traves amb tan sols uns pocs impactes als nucleons, deixant el planeta sense efectes perjudicials.\n_START_SECTION_\nImplicacions\n_START_PARAGRAPH_\nL'evaporaci\xc3\xb3 de forats negres primordials ha estat suggerida com a possible explicaci\xc3\xb3 per als esclats de raigs gamma. Aquesta explicaci\xc3\xb3 \xc3\xa9s, aix\xc3\xb2 no obstant, considerada pot probable. Altre problemes per als quals s'ha suggerit els forats negres primordials com a soluci\xc3\xb3 inclouen el problema de la mat\xc3\xa8ria fosca, el problema cosmol\xc3\xb2gica del mur de domini (domain wall en angl\xc3\xa8s) i el problema cosmol\xc3\xb2gic del monopol._NEWLINE_Incl\xc3\xbas si no resolen aquests problemes, el baix nombre de forats negres primordials (no se n'ha detecta mai cap) ajuda la cosmologia a posar l\xc3\xadmits en l'espectre de les fluctuacions de densitat en l'univers primordial.\n_START_SECTION_\nTeoria de cordes\n_START_PARAGRAPH_\nLa relativitat general prediu que els forats negres primordials m\xc3\xa9s petits podrien haver-se ja evaporat, per\xc3\xb2 si hi hagu\xc3\xa9s una quarta dimensi\xc3\xb3 espacial\xe2\x80\x94 com prediu la teoria de cordes \xe2\x80\x94 afectaria l'actuaci\xc3\xb3 de la gravetat a petita escala i  ralantiria l'evaporaci\xc3\xb3 substancialment. Aix\xc3\xb2 signifiacaria que hi ha milens de forats negres en la nostra gal\xc3\xa0xia. Per comprovar aquesta teoria es podr\xc3\xa0 utilitzar el telescopi espacial de raigs gamma de gran abast (GLAST). Si s'observa una petita interfer\xc3\xa8ncia en les pautes dins dels esclats de raigs gamma; podria ser la primera prova indirecta dels forats negres primordials i de la teoria de cordes."